
ANUNȚ CONCURS POST CONTRACTUAL PERIOADĂ  NEDETERMINATĂ

A.) Spitalul Clinic Județean de Urgență, cu sediul în Brașov, strada Calea București nr.25-27, județul Brașov, organizează concurs pentru ocuparea următoarelor posturi contractuale, conform HG nr.1336 din 28 octombrie 2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice::

1. Nivelul posturilor*: execuţie
2. Denumirea posturilor: 
- 1 (un) post referent de specialitate gradul I, post vacant, pe perioadă nedeterminată, cu normă întreagă, la Serviciul RUNOS și Culte

- 1 (un) post economist I post vacant, pe perioadă nedeterminată, cu normă întreagă, la Compartiment Achiziții Publice și Contractare.
3. Gradul/Treapta profesional/profesională: 
- referent de specialitate -  gradul I 
- economist -gradul I
4. Scopul principal al postului:
Referent de specialitate - Asigurarea tuturor activităţilor legate de salarizarea personalului din cadrul SCJUBv  în conformitate cu politicile instituţiei şi cu legislaţia în vigoare.

Economist - Desfășurarea activităților necesare pentru asigurarea bunurilor, serviciilor și lucrărilor necesare bunei funcționări a spitalului prin inițierea, derularea și finalizarea achizițiilor directe în vederea încheierii comenzilor și contractelor de achiziție publică cu unitățile protejate, precum și operarea în platforma ONAC a informațiilor solicitate.
5. Numărul de posturi:
- 1 (un) post- referent de specialitate gradul I 
- 1 (un) post economist gradul I
Durata timpului de lucru (doar în cazul angajărilor pe perioadă determinată): nu este cazul.

B.) Documente solicitate candidaţilor pentru întocmirea dosarului de concurs, conform art.35 din HG nr.1336/2022:

a) formular de înscriere la concurs, conform modelului prevăzut în HG nr.1336/2022;

b) copia actului de identitate sau orice alt document care atestă identitatea, potrivit legii, aflate în termen de valabilitate;

c) copia certificatului de căsătorie sau a altui document prin care s-a realizat schimbarea de nume, după caz;

d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică, inclusiv copia diplomei de bacalaureat;

e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;

f) certificat de cazier judiciar sau, după caz, extrasul de pe cazierul judiciar;

g) fișa de aptitudine eliberată de medicul de medicina muncii care să conțină avizul pentru postul solicitat și adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;

h) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;

i) curriculum vitae, model comun european.
j) chitanța de plată a taxei de concurs care este de 100 lei și se achită la casieria SCJUBv.
Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.

Copiile de pe actele prevăzute la alin. (1) lit. b)-e), precum şi copia certificatului de încadrare într-un grad de handicap se prezintă însoţite de documentele originale, care se certifică cu menţiunea "conform cu originalul" de către secretarul comisiei de concurs.

Dosarele de concurs se depun la (adresa) sediul spitalului din strada Calea București nr.25-27, la secretariat, tel.0268320022/259, email: secretariat@spitaluljudeteanbrasov.ro.

 Informații suplimentare  se pot solicita la Serviciul RUNOS și Culte, telefon:0268320022 int.259, persoană de contact Cazacu Laura.

Fiecare dosar depus va primi un număr de înregistrare, candidatul fiind identificat prin acest număr de înregistrare al dosarului.
Termenul de depunere a dosarelor (10 zile lucrătoare de la afişare): până la 2 octombrie 2026, ora 15, la sediul instituţiei.
C.) Condiţiile generale prevăzute de art. 15 din H.G. 1336/08.11.2022

Poate ocupa un post vacant sau temporar vacant, persoana care îndeplinește condițiile prevăzute de Legea nr. 53/2003 — Codul muncii, republicată, cu modificările și completările ulterioare, și cerințele specifice prevăzute la art. 542 alin. (1) și (2) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare:

a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;

b) cunoaște limba română, scris și vorbit;

c) are capacitate de muncă în conformitate cu prevederile Legii nr. 53/2003 — Codul muncii, republicată, cu modificările și completările ulterioare;

d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;

e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;

f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;

g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;

h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire  la  persoanele  care  au  comis  infracțiuni  sexuale,  de exploatare a unor persoane sau asupra minorilor, precum și pentru  completarea  Legii  nr.  76/2008  privind  organizarea  și funcționarea Sistemului Național de Date Genetice Judiciare, cu modificările  ulterioare,  pentru  domeniile  prevăzute  la  art.  35 alin. (1) lit. h).

Condiţii specifice de participare la concurs:

1. Studii de specialitate: 
Referent de specialitate gradul I - diplomă de licență în științe economice (finanțe și bănci, contabilitate, contabilitate și informatică de gestiune, cibernetică și planificare economică).
Economist gradul I-Studii universitare de licență absolvite cu diplomă de licență în domeniul științelor economice
2. Perfecționări (specializări): constituie avantaj, în funcție de cerințele postului. 
3. Cunoștințe de operare/programare pe calculator (necesitate și nivel): nivel avansat word/excel
4. Limbi străine (necesitate și nivel) cunoscute: opțional.
5. Abilități, calități și aptitudini necesare: 

· Discernământ și capacitate de a rezolva probleme;
· Capacitate de autoorganizare, punctualitate și corectitudine;
· Capacitate de decizie şi reacţie în situaţii de urgenţă; spirit de ordine şi disciplină.

· Rezistenţă la efort şi stres.
6. Cerințe specifice*** (conform art. 542 alin. (1) si (2) din O.U.G. 57/2019): 

-  persoana să fie aptă din punct de vedere medical pentru exercitarea acestei profesii; se prezintă la serviciu în deplină capacitate de muncă pentru a efectua servicii la parametrii de calitate impuşi de serviciu.
- respectă secretul profesional. Depășirea limitelor de competență se sancționează conform legii.

7. Vechime: 
Referent de specialitate I – minimum 6 ani și 6 luni vechime în specialitatea studiilor
Economist I - minimum 3 ani și 6 luni vechime în specialitatea studiilor
Concursul constă în urmatoarele etape: 

a) selecția dosarelor de înscriere 

b) proba scrisă;

c) probă practică/interviu

Se pot prezenta la următoarea etapă numai candidații declarați admiși la etapa precedentă.

Sunt declarați admiși condidații care au obtinut cel puțin 50 de puncte la fiecare probă.
- 
Selecția dosarelor – nu se admit completări ulterioare după data finalizării  perioadei de înscriere.
· Promovarea selecției dosarelor este obligatorie pentru susținerea probei scrise și, respectiv a probei scrise pentru susținerea interviului.
· Stabilirea candidaților care urmează să ocupe postul scos la concurs se va face în ordinea mediei generale, determinate pe baza mediei aritmetice a notelor obținute de candidați la fiecare probă.

BIBLIOGRAFIE/TEMATICĂ

Tematica și bibliografia de concurs este cea anexată și aprobată.

E.) Calendarul de desfăşurare a concursului, respectiv data limită şi ora până la care se pot depune dosarele de concurs:

Calendarul estimativ al desfăşurării concursului:

	Data limită pentru depunerea dosarelor de înscriere
	02.10.2026, ora 15ºº

	Data selecţiei dosarelor 
	05.10.2026 ora 11ºº

	Data afișării rezultatului selecției dosarelor
	05.10.2026 ora 1500

	Data limită de depunere a contestaţiilor privind rezultatul selecţiei dosarelor
	24 ore de la data afișării selecției dosarelor
06.10.2026, ora 1500

	Data afişării rezultatelor contestaţiilor privind selecţia dosarelor
	07.10.2026 ora 15ºº

	Data desfăşurării probei scrise 
	08.10.2026 ora 9ºº

	Data afişării rezultatului probei scrise
	08.10.2026 ora 16

	Data limită de depunere a contestaţiilor pentru proba scrisă
	24 ore de la data afișării rezultatului probei scrise
09.10.2026, ora 16

	Data afişării rezultatelor contestaţiilor pentru proba scrisă


	24 de ore de la data limită de depunere a contestației
12.10.2026, ora 15

	Data susţinerii probei practice/interviului
	13.10.2026 ora 9ºº

13.10.2026 ora 15

	Data afișării rezultatelor probei practice/interviului
	

	Data limită de depunere a contestaţiilor privind rezultatul probei practice/interviului
	24 ore de la data afișării rezultatului probei practice
14.10.2026, ora 15

	Data afișării rezultatelor contestațiilor la interviu
	15.10.2026, ora 15

	Data afişării rezultatelor finale


	24 de ore de la data limită de depunere a contestației
16.10.2026, ora 15



       Semnătura și ștampila

                Manager 
Prof. Univ. Dr. Ovidiu-Dan Grigorescu

